Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: 1992. évi XXXII. törvény (a továbbiakban: kárpótlási tv.)
Paragraph Index: 402

(1) bekezdés b) pontja alkalmazása során „alkotmányos követelmény, hogy a szovjet hatóság intézkedésének minõsüljön minden olyan politikai indítékú és ehhez képest büntetés céljából foganatosított, szabadságelvonást eredményezõ intézkedés, amelyet a szovjet szervek hatóságként fellépve alkalmaztak, függetlenül attól, hogy a korabeli szovjet jogrend az adott szervet, hatóságot vagy intézkedést nevesítette-e.” Az indítványozó az indítványát a 2002. december 17-én kelt levelében visszavonta. Magánszemély indítványozók az R2. 1. § (1) bekezdése, valamint 4. § (2) bekezdése alkotmányellenessége megállapítását és megsemmisítését kérték az Alkotmánybíróságtól. Álláspontjuk szerint a szabályozás „[a]zoknak a ma még élõ magyar állampolgároknak a törvény elõtti egyenlõségének alkotmányos jogát sérti és részükre hátrányos megkülönböztetést jelent, akiket, az országunkat megszálló szovjet csapatok erõszakkal rabszolgamunkára hurcoltak és õk — túl élve a rabszolgasors kegyetlenségeit — élve hazajöttek és a hazatérésük óta eltelt fél évszázad ellenére egyesek még ma is életben vannak közülük.” Az egyik indítvány szerint a szabályozás alkotmányellenes, mert „sérti az állampolgárok törvényelõtti egyenlõséget biztosító jogát, és hátrányos megkülönböztetést tartalmaz a magyar állampolgároknak egy sokat szenvedett csoportjával szemben. Ezért kérem továbbá az Alkotmánybíróság

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes